**Notă informativă**

 **la proiectul hotărîrii Guvernului cu privire la**

**aprobarea Regulamentului de implementare a**

**Programului de stat „Prima casă”**

Prezentul proiect al hotărîrii Guvernului a fost elaborat de către Ministerul Finanțelor în temeiul art.5 alin.(3), art.6 alin.(2) lit.b), art.7 alin.(4) și art.9 din Legea nr.293 din 21 decembrie 2017 privind unele măsuri în vederea implementării Programului de stat “Prima casă”.

Acest proiect de hotărîre este necesar în vederea punerii în aplicare a prevederilor Legii nr.293 din 21 decembrie 2017 privind unele măsuri în vederea implementării Programului de stat “Prima casă”.

 Proiectul de hotărîre vizat reglementează criteriile de admitere a băncilor în cadrul Programului, condițiile de acordare a creditului de către bancă, cele de acordare și executare a garanției de stat, precum și cele de valorificare a locuinței ipotecate. De asemenea, acest proiect de hotărîre stabilește marja maximă a dobînzii, care poate fi aplicată de către bănci la acordarea creditelor în cadrul Programului pe parcursul anului 2018 (suplimentar la cea stabilită în art.6 alin.(2) lit.a) din Legea nr.293/2017).

Cheltuielile, ce pot apărea ca urmare a implementării acestui proiect, constă în eventuala achitare a mijloacelor financiare de la bugetul de stat ca urmare a activării garanțiilor de stat eliberate. Totodată, se preconizează ca aceste mijloace bănești să fie recuperate din contul locuinței ipotecate, iar în caz de insuficiență – de către Ministerul Finanțelor printr-o decizie, care va constitui document executoriu.

 În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul hotărîrii Guvernului cu privire la aprobarea Regulamentului de implementare a Programului de stat „Prima casă” a fost plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparenţa decizională” și pe particip.gov.md.

Proiectul se remite spre avizare autorităților și instituțiilor interesate, precum şi se va prezenta pentru a fi supus expertizei juridice și anticorupţie.

Propunerile relevante vor fi luate în consideraţie la etapa de definitivare a proiectului.

**Secretar General de Stat Ion Chicu**